APA - “Qarabağ”ın prezidenti: “Mənim üçün “Neftçi” – “Qarabağ” görüşünün yeri ayrıdı”
Ana səhifə İdman Futbol 15 Mart 2017 / 12:28
“Qarabağ”ın prezidenti: “Mənim üçün “Neftçi” – “Qarabağ” görüşünün yeri ayrıdı”
“Mövsümün sonuna 6 tur qalıb. Hələlik turnir cədvəlində hamıdan öndəyik”. Apasport.az saytının məlumatına görə, bunu “Qarabağ”ın prezidenti Tahir Gözəl AFFA-nın Konfransından sonra jurnalistlərin suallarını cavablandırarkən deyib.
Klub rəhbəri komandasında hansısa problemin olmadığnı vurğulayaraq bildirib ki, “Neftçi”nin “Qəbələ” ilə oyunu çox maraqlı alınıb: “Mən “Qarabağ”a inanıram və hesab edirəm ki, hədəfimizə nail olacağıq. Komandanın avrokubokda qrupa düşməyə gücü çatacaq. Düzdü, Dani Kintananın zədəli olması bizim üçün itkidi. Biz də imkanımız çatan qədər oynayacağıq. Komandada motivasiya yüksəkdi. Gücümüzə inanıram və əminəm ki, komandamız öz oyun sxemini quracaq. Arzum Çempionlar Liqasının qrupunda mübarizə aparmaqdı”.
Gözəl komandanın planları barədə də danışıb. O bildirib ki, sponsor kimi oyunçu transferinə hazırdılar: “Baş məşqçimiz Qurban Qurbanovu eşidirik. Yeni transfer etməyin özü də asan deyil. Qurbanov da baxır, nümayəndələri də ölkə xaricinə göndərir. Əgər hansısa futbolçu bəyənilsə, biz onu heyətə qatmağa hazırıq”.
Komanda rəhbəri Azərbaycan kubokunun yarımfinalında əzəli rəqiblər “Neftçi” ilə oyuna da toxunub: “Mənim üçün bu qarşılaşmalar ilin tarixi matçı olacaq Komandanı motivasiya etmək üçün öz yollarımız var. Hər sirrimizi açıqlaya bilmərik. Ancaq mən şəxsən müdaxilə edəcəm. Mənim üçün “Neftçi” – “Qarabağ” görüşünün yeri ayrıdı. Bu, “Şirlərin savaşı”dı. Çox maraqlı matç izləyəcəyik”.
O, dünyada baş verən iqtisadi problemlərin “Qarabağ”ın büdcəsinə təsir etmədiyini də qeyd edib: “Şükürlər olsun ki, problemimiz yoxdu. Büdcəmiz sabitdi, nə artmır, nə azalmır. Bunu olduğu kimi saxlayırıq. Ona görə siz deyəndə yeni transfer edəcəksizmi buna uyğun büdcəmiz var, cavablarımız realdı. Amma bir şey deyim. Bütün neft ölkələrində çətin şəraitdi. Buna baxmayaraq, sponsorumuz “Azərsun Holdinq” böyük fədakarlıq göstərir. Amma “Qarabağ” adı bizə dəyərlidi. Bilirsiz ki, bu gün cəbhədə savaş var. Hərdən acı şəhid xəbərləri də alırıq. Ona görə də məsuliyyətimizi bilirik. Bu gün “Qarabağ”ın adını yaşatmaq bizim üçün çox önəmlidi. Mən də “Qarabağ”ın prezidenti kimi bunu həmişə dəstəkləyirəm. Bu üzdən də şükürlər olsun ki, büdcəmiz azalmır”.
24.06.2017“Qarabağ” Ukrayna “Şaxtyor”unun qapıçısını transfer edib
24.06.2017"Qəbələ" heyətini Fransa millisinin keçmiş üzvü ilə gücləndirib
24.06.2017Millimizin sabiq üzvü "Samsunspor"a keçib
24.06.2017Tanınmış futbolçu karyerasını bitirib
23.06.2017Fransa millisinin keçmiş üzvü “Qəbələ”yə keçib
23.06.2017Azərbaycanlı hakim Çempionlar Liqasına təyinat alıb
23.06.2017Mahir Məmmədov: “Bu, təxribat kimi başa düşülməməlidi”
16.03.2017Çempionlar Liqasında 1/8 final mərhələsinə yekun vurulub
15.03.2017Robert Prosineçki: “Almaniya ilə oyun qrupda ən asan oyun olacaq”
Zakir Həsənov: “Silahlı Qüvvələrimiz bütün tapşırıqların öhdəsindən gəlməyə qadirdir” 17:52